บอร์ด MCOT ให้ “ศิวะพร ชมสุวรรณ” หยุดปฏิบัติหน้าที่ MD ชั่วคราว
บอร์ด MCOT ให้ "ศิวะพร ชมสุวรรณ" หยุดปฏิบัติหน้าที่ MD ชั่วคราวรอผลหารือคุณสมบัติ มีผล 7 ก.ย.นี้ พร้อมตั้ง “พิเศษ จียาศักดิ์” รักษาการแทน
5 ก.ย. 2559

บริษัท อสมท จำกัด (มหาชน) หรือ MCOT ระบุว่า มติที่ประชุมคณะกรรมการบริษัท วันที่ 2 ก.ย. 2559 ให้นายศิวะพร ชมสุวรรณ กรรมการผู้อำนวยการใหญ่ หยุดปฏิบัติหน้าที่เป็นการชั่วคราว ตั้งแต่วันที่ 7 กันยายน 2559 เป็นต้นไป
ทั้งนี้อยู่ในระหว่างรอการตอบข้อหารือจากสำนักงานคณะกรรมการนโยบายรัฐวิสาหกิจ (สคร.) เกี่ยวกับคุณสมบัติในการดำรงตำแหน่งกรรมการผู้อำนวยการใหญ่ ตามพ.ร.บ.คุณสมบัติมาตรฐานสำหรับกรรมการและพนักงานรัฐวิสาหกิจ พ.ศ. 2518 และที่แก้ไขเพิ่มเติม และเพื่อให้การดำเนินงานของ MCOT เป็นไปอย่างมีประสิทธิภาพจึงมอบหมายให้ นายพิเศษ จียาศักดิ์ รักษาการในตำแหน่งกรรมการผู้อำนวยการใหญ่เป็นการชั่วคราว